Author: Andrea Danková
Last saved by: Chudá Viera

Správa zo zahraničnej pracovnej cesty

1.	Účastníci ZPC:
Titul, meno a priezvisko: | Mgr. Andrea Danková

Pracovisko:

odbor medzinárodnej spolupráce vo výskume a vývoji
sekcia vedy a techniky
Ministerstvo školstva, vedy, výskumu a športu SR Stromová 1, 813 30 Bratislava

Pracovné zaradenie: | Hlavný štátny radca
Znalosť jazykov: | AJ – B2.2
2.	Zahraničná pracovná cesta:
Štát: | Švajčiarsko
Mesto: | Ženeva
Vykonaná v dňoch: | 10. - 11.12.2013
Prijímajúca organizácia: | CERN, CH – 1211 Ženeva 23, Švajčiarsko
Účel cesty: | 346.zasadnutie finančného výboru CERN
Spôsob financovania: | náklady hradí MŠVVaŠ SR
3.	Rámcový program pobytu:

10.12.2013

  11.12.2013

odchod z Bratislavy do Viedne, odlet do Ženevy, ubytovanie,
neformálne rokovanie finančného výboru CERN 
zasadnutie finančného výboru CERN

4.	Priebeh rokovaní
Dňa 11.12. sa konalo pravidelné zasadnutie finančného výboru CERN.
•	Schválenie agendy

•	Uhrádzanie členských príspevkov v r. 2013 –uhrádzanie naplnené na 88%. Španielsko uhradí členský príspevok za roky 2012, 2013a časť príspevku 2014 až v prvej polovici roka 2014. Príspevky okrem Španielska v plnej výške nepoukázali Grécko (uhradených 10%), Bulharsko (uhradených 50%), Portugalsko (88%), Rumunsko (50%). Hotovostná pozícia CERN zatiaľ uspokojivá, využitie krátkodobých úverov zatiaľ nie je nutné  
•	Personal Cost Variation Index /PCVI/ - ako jedna z určujúcich jednotiek ovplyvňujúcej náklady na personál /zložený pomerom 50 – životné náklady v Ženeve a 50 mzdová indexácia miezd štátnych zamestnancov v SUI v rovnakom pomere k priemeru EU za rok 2013 na nule (PCVI tvorí 50% celkového indexu nákladov – tzv Total Cost Variation Index).
Material Cost Variation Index (MCVI), ktorý tvorí ostatných 50% celkového indexu nákladov organizácie, kvôli výraznému zvýšeniu nákladov najmä v časti energií o 6% v poslednom kvartáli 2013, nakoniec s konečným výsledkom za rok 2013 +0,4%.
Celkový CVI (PCVI+MCVI), od ktorého sa odvíja indexácia členských príspevkov do CERN tak za rok 2013 skončil na hodnote 0,4, čo v realite znamená zvýšenie členských príspevkov na rok 2014 oproti roku 2013 o 0,4 percenta.
•	Penzijný fond - prednesená informácia o priebežnom hospodárení penzijného fondu /Fond/ k dňu zasadania Finančnej komisie – priebežná výkonnosť Fondu 7,6 p. a.. 

•	Generálna oprava LHC – LS1 /large shutdown 1/ pokračujepodľa plánu, podarilo sa dobehnúť meškanie cca 45 dní, celkový dvojročný plán generálnej opravy zatiaľ nie je ohrozený. V rámci výhľadu práce na roky 2015-2019 podaná informácia, že začiatok LHS 2 (large shutdown 2) je plánovaný na rok 2018.	
•	Prezentačné aktivity CERN:
o	27. septembra 2013 CERN bol zorganizovaný tzv. deň industriálnych partnerov CERN, kde boli prezentované top najlepšie podniky, ktoré podľa hodnotenia Organizácie najviac kvalitnými dodávkami prispeli k rozvoju Organizácie (účasť aj 8 zástupcov zo SR, vrátane industriálneho partnera – VVU ZTS). 
o	28.-29.septembra boli organizované  v CERN-e dni otvorených dverí – Organizáciu podľa odhadov aj napriek nie veľmi priaznivému počasiu navštívilo 70-75 tisíc návštevníkov.      
o	5.decembra – CERN preberal zlatú medailu UNESCO za globálnu spoluprácu a rozvoj.
o	 GR CERN R.Heuer informoval, že sa ako jeden z hostí zúčastnil aj ceremoniálu odovzdávania Nobelovej ceny za Fyziku za rok 2013 (ocenený P. Higgs a kol. za objav tzv Higgsovho bozónu), v tejto súvislosti informoval, že v neformálnych diskusiách bola zaregistrovaná pozitívna diskusia medzi účastníkmi k myšlienke možnosti nominácie CERN na Nobelovu cenu za mier.

5.	Závery:   

1.	Zabezpečiť úhradu minimálne polovice členského príspevku SR do CERN na rok 2014 do konca februára 2014.
6.	Prehľad prinesenej dokumentácie

Dokumentácia zo zasadnutia 345. finančného výboru CERN je uložená na odbore medzinárodnej spolupráce vo výskume a vývoji SVaT MŠVVaŠ SR, kde je na požiadanie k dispozícii. 
7.	Prínos ZPC

           Boli prerokované a schválené: prehodnotené členské príspevky členských štátov za rok 2013, nové kontrakty pre CERN. 

Súhlasím so zverejnením správy na internete.

Správu vypracovala:  Mgr. Andrea Danková 
                                    Odbor medzinárodnej spolupráce vo výskume a vývoji
                                    Sekcia vedy a techniky MŠVVaŠ SR
                                    16.12.2013

Správu schválili:  Ing. Róbert Szabó PhD., generálny riaditeľ SVT